মিষ্টি জান্নাত
জান্নাতুল ফেরদৌস মিষ্টি (জন্ম: ২ সেপ্টেম্বর) একজন বাংলাদেশী অভিনেত্রী এবং মডেল। বাংলা চলচ্চিত্র জগতে তিনি মিষ্টি জান্নাত হিসেবেই পরিচিত। শাহাদাৎ হোসেন লিটন পরিচালিত লাভ স্টেশন চলচ্চিত্রের মাধ্যমে মিষ্টির অভিষেক হয়, এবং এর জন্য তিনি শ্রেষ্ঠ নবীন অভিনয়শিল্পী বিভাগে মেরিল-প্রথম আলো পুরস্কারের মনোনয়ন লাভ করেন। তার অভিনীত অন্যান্য চলচ্চিত্রগুলো হল চিনি বিবি (২০১৫), তুই আমার (২০১৭), আমি নেতা হবো (২০১৮)। ভারত-বাংলাদেশের যৌথ প্রযোজনায় চলচ্চিত্র তুই আমার রানি দিয়ে তিনি প্রযোজক হিসেবে আত্মপ্রকাশ করেন। এছাড়া তিনি ভোজপুরি চলচ্চিত্র রংবাজ খিলাড়ি তে অভিনয় করছেন মিষ্টি।